1941 թվականի օգոստոսի 13-ին Սկանդովսկ-Օդեսա ճանապարհին «Կուրովսկի» սանիտարական նավը ենթարկվեց ֆաշիստական ինքնաթիռների ռմբակոծմանը: Բուժքույր Հովհաննիսյանը աչալուրջ հետեւում էր տախտակամածի վրա տեղի ունեցող դեպքերին եւ ժամանակին օգնություն ցույց տալիս վիրավորներին: Ամբողջ նավարկության ժամանակ, ռմբակոծությունների ներքո, Հովհաննիսյանը 200 վիրակապում է կատարում եւ 2000 վիրավորի ուղեկցում թիկունք: Անձնվեր ծառայության համար հրամանատարությունը Հովհաննիսյանին պարգեւատրում է «Մարտական ծառայությունների համար» մեդալով: Ավա՜ղ, 1942 թվականի հունիսին` Սեւաստոպոլում առաջադրանքը կատարելիս, Ելիզավետան զոհվում է: